Brønderslev Kommune sendte en regning på kr. 133.000 til en landmand for en byggetilladelse til en stald. Agri Nord gik ind i sagen og påpegede overfor kommunen det urimelige i beløbet. Det gav pote. Brønderslev Kommune oplyser at byrådet på et møde 25. maj 2011, har besluttet at sætte et minimumsgebyr på 4.000 kr. og et maksimumgebyr på kr. 40.000 på landbrugssager efter byggeloven. Natur- og miljøkonsulent Carsten Aarup fra Agri Nord glæder sig over udfaldet i sagen. - Vi har fra starten fastholdt, at det er ulovligt at tage for meget i betaling for den service man yder, og vi glæder os over at det er lykkedes at få kommunen til at "se lyset".

Referat:
Brønderslev Kommune nedsætter gebyr på landbrugssager efter byggeloven.
 